اسلام همکارلیک تشکیلاتی فتو نی ترور تشکیلاتی اوله راق اعلان قیلدی.
ترکیه جمهوریتی عایله و اجتماعی سیاست لر وزیری فاطمه بیتول سایان قایا, فتح الله چی ترور تشکیلاتی موازی دولت ساختاری FETÖ/PDY نی ترور تشکیلاتی اوله راق اعلان ایتگن لیگی اوچون اسلام همکارلیک تشکیلاتی گه منتدارچیلیک بیلدیردی.
اسلام همکارلیک تشکیلاتی نینگ استانبولده گی ییغیلیشی جریانیده معروضه قیلگن قایا, تشلنگن اوشبو قدم نینگ غرب دنیا سی اوچون بیر الگو دن عبارت بولیشی کیره ک ایکن لیگی نی بیلدیردی.
قایا, "هر کون اسلام جغرافیه سیده یوزلب مسلمان قرداش لری میز اشغالچی و تروریست گروه لر تامانیدن اولدیریلماقده.  اوشبو جغرافیه ده فتنه تخمی ایککن تامان لر قرداش لیگی میز نی یوق ایتیب قویش گه حرکت ایتماقده" دییه قید ایتدی.
قایا, اوز سوز لری نی, "اسلام همکارلیک تشکیلاتی صفتیده, برچه تروریزم شکلی گه قرشی اوز کوره شی میز نی دوام ایتتیریشی میز کیره ک. فتو نی ترور تشکیلاتی اوله راق اعلان ایتگن لیگی اوچون اوشبو تشکیلات گه اوز منتدارچیلیک لریمنی بیلدیرماقچی من.  تشلنگن اوشبو قدم نینگ, یوز بیرگن برچه حادثه لر گه قره مسدن توغری یولدن انحراف ایتگن خودی منه شوو ترور تشکیلاتی گه کیره ک لیک عکس العمل نی کورستمه گن غرب دنیا سی اوچون هم بیر الگو بولیشی نی آرز ایته من" شکلیده دوام ایتتیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
